คลังไม่ขวางออกหวย12นักษัตร
"อุตตม" ระบุไม่จำเป็นต้องสั่งเบรกออกหวย 12นักษัตร เพราะสำนักงานสลากฯ ยังแค่ศึกษาเท่านั้น
5 ส.ค. 2562

"อุตตม" ระบุไม่จำเป็นต้องสั่งเบรกออกหวย 12นักษัตร เพราะสำนักงานสลากฯ ยังแค่ศึกษาเท่านั้น
นายอุตตม สาวนายน รมว.คลัง เปิดเผยว่า การดำเนินการออกสลากภาพ 12 นักษัตรแบบใหม่ ของสำนักงานสลากกินแบ่งรัฐบาลยังอยู่ระหว่างการศึกษาเท่านั้น ยังไม่ได้มีการเสนอมาที่กระทรวงการคลังพิจารณาเห็นชอบ
สำหรับกรณีที่สังคมไม่เห็นด้วย เพราะเป็นการมอมเมาสังคมให้เล่นการพนัน และไม่ได้ช่วยแก้ไขปัญหาหวยใต้ดิน คลังก็เห็นว่ายังไม่จำเป็นต้องมีคำสั่งให้ชะลอการดำเนินการดังกล่าว เพราะต้องดูว่าสุดท้ายแล้วสำนักงานสลากฯ จะเสนออะไรมาให้รัฐบาลพิจารณา
นายพชร อนันตศิลป์ อธิบดีกรมสรรพสามิต ในฐานะประธานกรรมการสลากกินแบ่งรัฐบาล กล่าวว่า สำนักงานสลากฯ จะขอเวลาศึกษาการออกหวย 12 นักษัตร และผลกระทบด้านสังคมก่อนเสอนให้คลังพิจารณาเห็นชอบต่อไป